钦定古今图书集成/历象汇编/岁功典/第027卷 > 瑞鹤仙〈甲辰元夕〉 李昴英
## 钦定古今图书集成/历象汇编/岁功典/第027卷 > 瑞鹤仙〈甲辰元夕〉 李昴英

“玉城春不夜，映月璧寒流烛蕖光射。鳌山海云驾。拥
遨头箫鼓，锦旗红亚。东风近也。”趁乐岁、良辰多暇。想
阳和、早遍南州，暖得柳娇桃冶。　堪画。纱笼夹道，露
重花珠，尘吹兰麝。歌朋舞社。玉梅转，闹蛾耍。且茧占
先探，芋郎戏巧，又卜紫姑灯下。听歌声、犹自未归，钿
车宝马。